El musical ‘Pinotxo Un musical d’aventures’ arriba al municipi dimecres que ve 29 de desembre
27 de desembre 2021

La companyia Trencadís Produccions porta al municipi el musical _Pinotxo Un musical d’aventures_ dimecres que ve, 29 de desembre, a les 18.00 hores a la Casa Municipal de Cultura del Port de Sagunt. Esta activitat està emmarcada en la programació infantil que ha organitzat el departament de Cultura per a les festes de Nadal.

El musical comença quan David i Toni coneixen Laura, i esta es convertix en l'ajudant perfecta per a contar les aventures de Pinotxo. Els tres entren en una voràgine de maquillatge, perruques i vestuari que permetrà conéixer els protagonistes de les divertides peripècies del conegut titella de fusta.

La decisió de Gepeto de construir-se una marioneta; l'arribada de la fada Blava; les estranyes converses amb Grill; l'aventura en el teatre de marionetes de Stromboli; els enganys de Rabosa i Gata i l'entrada en escena de la gran balena disposada a engolir-se tot el que troba en la mar, són algunes de les escenes de les quals podran gaudir els i les assistents.

L'espectacle musical dura aproximadament 70 minuts i l'entrada és gratuïta. La invitació es pot aconseguir a través del següent enllaç [https://www.servientradas.com/eventos.html?buscador2=&fil\_que=&fil\_cuando=27%2F12%2F2021%3A27%2F12%2F2021&fil\_donde=46&fil\_sala=](https://www.servientradas.com/eventos.html?buscador2=&fil_que=&fil_cuando=27%2F12%2F2021%3A27%2F12%2F2021&fil_donde=46&fil_sala=)

![](/media/oiynpsfq/c-y-mini-pinocho.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/el-musical-pinotxo-un-musical-d-aventures-arriba-al-municipi-dimecres-que-ve-29-de-desembre/ "Facebook")
*   [](http://twitter.com/share?url=https://aytosagunto.es/va/actualitat/el-musical-pinotxo-un-musical-d-aventures-arriba-al-municipi-dimecres-que-ve-29-de-desembre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-musical-pinotxo-un-musical-d-aventures-arriba-al-municipi-dimecres-que-ve-29-de-desembre/ "Linked In")
*   [](mailto:?body=https://aytosagunto.es/va/actualitat/el-musical-pinotxo-un-musical-d-aventures-arriba-al-municipi-dimecres-que-ve-29-de-desembre/)